Vedenie

20.03.2019

**Plán verejného obstarávania STU v Bratislave na rok 2019**

Predkladá: **Ing. Dušan Faktor, PhD.**

kvestor

Vypracoval: **Ing. Igor Kolenička**

vedúci Útvaru verejného obstarávania

Zdôvodnenie: Predloženie plánu verejného obstarávania STU v Bratislave na rok 2019

Návrh uznesenia: Vedenie STU schvaľuje  plán verejného obstarávania na rok 2019

a) bez pripomienok

b) s pripomienkami

V zmysle „Smernice rektora č. 10/2016-SR“ ods. (2) písm. d) a Článku 5, je predložený „N**ávrh plánu verejného obstarávania STU v Bratislave na rok 2019**“.

Plán verejného obstarávania zákaziek na dodanie tovarov, uskutočnenie stavebných prác a poskytnutie služieb zostavil útvar verejného obstarávania STU na základe požiadaviek súčastí STU a organizačných zložiek Rektorátu STU. Plán bol exportovaný z informačného systému (IS) e-Procurement a následne upravený pre schvaľovací proces. Platná požiadavka bola tá, ktorá bola vložená do informačného systému (IS) eProcurement „žiadateľom“ a následne schválená „schvaľovateľom súčastí“. Jednotlivé súčasti a organizačné zložky STU si sami stanovili zodpovedných žiadateľov a schvaľovateľov požiadaviek na úrovni súčasti/zložky na odsúhlasenie požiadaviek do plánu v IS e-Procurement**.**

Útvar verejného obstarávania STU požiadavky postupne schvaľoval a zatrieďoval do jednotlivých skupín pre lepšiu orientáciu a koordináciu plánovania VO. Spoločné tovarové druhy pre celú STU, nie sú medzi požiadavkami v pláne VO na rok 2019, ak boli už vysúťažené a rámcové dohody sú stále v platnosti.

Návrh plánu verejného obstarávania STU v Bratislave na rok 2019 sa bude v priebehu roka priebežne aktualizovať na základe schváleného rozpočtu/dotácie, na príslušný rozpočtový rok a odsúhlasených projektov, ktoré sú financované z EÚ. V prípade, ak po schválení plánu verejného obstarávania vznikne potreba dodania tovarov, uskutočnenie stavebných prác a poskytnutie služieb, ktoré neboli zahrnuté do plánu verejného obstarávania, zodpovední zamestnanci vložia požiadavku na VO do IS e-Procurement a následne prebehne schvaľovaní proces.

Plán verejného obstarávania je doplnený o zákazky z projektu ACCORD, pri ktorých je predpoklad, že budú súťažné v tomto roku.

Požiadavky na VO sú pre lepšiu orientáciu zosumarizované podľa jednotlivých súčastí .

Tabuľka č.1 Plán verejného obstarávania plánovaného na rok 2019 podľa vybraných súčastí STU.

|  |  |
| --- | --- |
| Vybrané súčasti STU | PHZ bez DPH |
| projekt ACCORD na rok 2019 | 36 528 773 |
| Stavebná fakulta (SvF) | 163 000 |
| Strojnícka fakulta (SjF) | 568 000 |
| Fakulta elektrotechniky a informatiky (FEI) | 861 939 |
| Fakulta chemickej a potravinárskej technológie ( FCHPT) | 1 433 716 |
| Fakulta architektúry (FA) | 96 500 |
| Materiálovotechnologická fakulta (MTF) so sídlom v Trnave | 6 963 403 |
| Fakulta informatiky a informačných technológií (FIIT) | 963 284 |
| Rektorát STU (R STU) | 5 158 000 |
| Účelové zariadenie Študentské domovy a jedálne STU (ÚZ ŠDaJ STU) | 966 880 |
| Spolu: | 53 703 495 |